In die eerste plek word dit van die navorser op hierdie gebied verwag om kennis te neem van ‘n wyer spektrum van menslike aktiwiteit as die voor-die-hand-liggende ekonomiese, militêre en staatkundige aangeleenthede. Om te bepaal watter aspekte ter sake is, is geen geringe taak vir die oningewyde nie.
Uiteindelik moet die navorser hierdie bronne benut. Bronne vir die stedelike en streekgeskiedenis stel ander eise aan die navorser omdat die inligting daarin dikwels net indirek ter sake is. Die navorser moet dus weet watter vrae om te stel ten einde die verlangde antwoorde te kry. Navorsers moet toegerus wees om statistiese gegewens te verwerk, wat in baie gevalle die gebruik van 'n rekenaar noodsaaklik mag maak, en daarin ontvang die meeste geskiedenisstudente geen opleiding nie.
•	Opsomming: Weststraat is die amptelike hoofstraat van Durban. Sommige geboutjies in hierdie straat is so ouwêrelds dat hulle net sowel in 'n middelslag-Karoodorp kon gestaan het. Daar is egter ook imposante geboue wat ...
• Opsomming: Woodstock, wat oorspronklik as Papendorp bekend gestaan het, is 'n nywerheids- en woongebied van Kaapstad. Teen die begin van die negentiende eeu is huise opgerig langs die hoofpad wat deur Pieter van ...